Liikenne- ja viestintäministeriö

Arviomuistio luotsauslain muuttamisesta

Rajavartiolaitoksen esikunta toimii samalla sisäministeriön rajavartio-osastona, jolle lausunnon antaminen on sisäministeriössä vastuutettu. Rajavartiolaitos on johtava meripelastusviranomainen, jonka toimialaan kuuluu myös lukuisia muita merellisiä tehtäviä, kuten merellisen ympäristöturvallisuuden valvonta ja merellisten ympäristövahinkojen torjuntatoimia.

Arviomuistiossa esitettyjä näkökohtia on pidettävä kannatettavina Suomen merenkulun tulevaisuuden kehityksen ja kauppamerenkulun kilpailukyvyn tukemiseksi. Merenkulun miehittämättömät alukset tulevat olemaan nopean kehityksen kohteena. Rajavartiolaitos pitää tärkeänä ennakoivaa ja suunniteltua varautumista tähän kehitykseen, minkä vuoksi se kannattaa kokeilun aloittamista, kuitenkaan vielä poistamatta kaikkia etäluotsauksen esteitä lainsäädännöstä. Miehittämättömien kauppa-alusten käyttäminen tulee edellyttämän muun muassa merilain säännösten muuttamista kuin myös lukuisten YK:n alaisen Kansainvälisen merenkulkujärjestö IMO:n sopimusten tarkistamista. Rajavartiolaitos pitää näin ollen äkillistä etäluotsaukseen siirtymistä säädösmuutoksin vielä ennenaikaisena. Kokeilu tulisikin aloittaa ns. turvallisilta väyliltä ja jättää toistaiseksi vaarallisia tai haitallisia aineita kuljettavat alukset sekä suuremmat matkustaja-alukset, kuten ulkomaiset risteilyalukset, kokeilun ulkopuolelle.

Oikeudellisen osaston osastopäällikkö

Hallitusneuvos	Ari-Pekka Koivisto

Rajavartioylitarkastaja	Pertti Normia

Asiakirja on sähköisesti allekirjoitettu asianhallintajärjestelmässä. Rajavartiolaitos 27.10.2017 klo 10:50. Allekirjoituksen oikeellisuuden voi todentaa kirjaamosta.

TIEDOKSI	Sisäministeriö/Hallinto- ja kehittämisosasto